CELEX: 62019CN0745
Language: mt
Date: 2019-10-10 00:00:00
Title: Kawża C-745/19: Talba għal deċiżjoni preliminari mressqa mis-Sofiyski rayonen sad (il-Bulgarija) fl-10 ta’ Ottubru 2019, PH, OI vs “Eurobank Bulgaria” AD

9.12.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 413/35
            
         
      Talba għal deċiżjoni preliminari mressqa mis-Sofiyski rayonen sad (il-Bulgarija) fl-10 ta’ Ottubru 2019, PH, OI vs “Eurobank Bulgaria” AD
      (Kawża C-745/19)
      (2019/C 413/42)
      Lingwa tal-kawża: il-Bulgaru
      
         Qorti tar-rinviju
      
      Sofiyski rayonen sad
      
         Partijiet fil-kawża prinċipali
      
      
         Rikorrenti: PH, OI
      
         Konvenuta:“Eurobank Bulgaria” AD
      
         Domandi preliminari
      
      
                  1)
               
               
                  F’sitwazzjoni fejn jiġi kkonstatat li klawżola f’kuntratt ta’ kreditu konkluż bejn bejjiegħ jew fornitur u konsumatur, li tippermetti bidla unilaterali tar-rata tal-interessi, hija inġusta, il-qorti nazzjonali tista’ tqis li l-interessi dovuti bis-saħħa tal-kuntratt għandhom jiġu kkalkolati b’rata fissa (minkejja li l-kuntratt inizjali fih stipulazzjoni kuntrarja), liema rata tkun dik iffissata fid-data tal-għoti tal-kreditu?
               
            
                  2)
               
               
                  Fil-każ li tingħata risposta fin-negattiv għall-ewwel domanda, huwa saħansitra possibbli għall-qorti nazzjonali li taġġudika l-interessi f’sitwazzjoni fejn ikun hemm klawżola inġusta li ma tiffissax b’mod leċitu r-rata varjabbli tal-interessi tal-kuntratt?
               
            
                  3)
               
               
                  Għall-finijiet tar-risposti għall-ewwel żewġ domandi, x’rilevanza għandu l-fatt li l-konsumatur, fil-kuntest tar-rimbors tal-kreditu, ikun ta l-kunsens tiegħu għall-applikazzjoni ta’ metodu ta’ ffissar tar-rata ta’ interessi li ma jinvolvix klawżoli inġusti?